ДОКЛАД   ЗА   ДЕЙНОСТТА
на  „ЕМКА”  АД

за  2019 год.

Въведение
 “ЕМКА” АД е акционерно дружество, с предмет на дейност “Производство на емайлирани бобинажни, профилни и изолирани кабели и проводници”.

   Дружеството е със седалище и адрес на управление: гр. Севлиево, ул. “Никола Д.Петков” № 30, телефон: 0675/ 32868, факс: 0675/ 32870, електронен адрес emka@nat.bg, web-site: www.emka-bg.com
 “ЕМКА” АД е с капитал 21 699 726 лева, разпределени в 21 699 726 броя акции, с номинална стойност 1 лев.  Към 31.12.2019г притежание на юридически лица са 19 012 895 бр. акции представляващи  87,62% от капитала, а на физически лица  - 2 686 831 бр. акции представляващи 12,38% от капитала.

 Дружеството се управлява от Съвет на директорите, състоящ се от четири члена, които се избират на Общо събрание на акционерите. 
І.  Преглед на дейността на дружеството
 Дружеството е специализирано в производство и продажба на кабели и проводници, и инженерингова дейност в областта на кабелното производство.  

 Основните групи изделия, които формират производствената програма на ЕМКА са:

·  изолирани кабели и проводници;

·  медни емайлирани проводници;

·  профилни медни и алуминиеви проводници с хартиена и стъкловлакнеста изолация;

·  ПВХ-гранулат за кабелни изделия.

 ЕМКА е единствен производител в страната на медни емайлирани проводници и профилни медни и алуминиеви проводници с хартиена и стъкловлакнеста изолация. Наличието на собствено производство на ПВХ гранули позволява гъвкавост при изпълнение на приетите поръчки.

През 2019 година е произведена продукция по основни групи изделия в размер на 95751 х.лв и е реализирана продукция по основни групи изделия на стойност 95204 х. лв.

В приходите от продажби относителният дял на отделните групи изделия са както следва:

Приходи от продажби на продукция по видове пазари са както следва:

Себестойността и цените на продукцията на дружеството се влияят от цените на основните материали, които в основната си част са борсови стоки (мед, алуминий, поливинилхлорид, пластификатор).

Фирмите доставчици с над 10% от стойността на материалите са: „Саркуисан” Турция, „Басак Метал” Турция, „Гама кабел”  Смолян.
      1.  Резултати от дейността

Основни показатели, характеризиращи резултатите от дейността

	Показатели
	2019 г.
	2018 г.

	Приходи от обичайната  дейност - хил. лв.
	97332
	106166

	Приходи от продукция – хил. лв.
	95204
	103716

	Печалба от основна дейност - хил. лв.
	4070
	3935

	Нетна печалба от дейността - хил. лв.
	3675
	3516

	Сума на активите - хил. лв.
	45838
	43250

	Собствeн капитал - хил. лв.
	41429
	39646


2. Ликвидност

Обслужващи банки 

Банка „ОББ” – клон Севлиево, ул. “Никола Генев” 15

СИТИ банк, Н.А. София -  гр. София, ул. “Княгиня Мария Луиза” 5

Търговска банка “Алианц България” – клон Севлиево, ул. “Мара Белчева” 5

3. Кредитна експозиция и състояние на дълга към текуща дата по предоставени кредити от банки, общ размер, в това число:  
	 Кредитна експозиция към 31.12.2019

	
	
	
	

	Име 
	Заемодател
	Срок на погасяване
	Валута
	Сума на договора
	
	

	
	
	
	
	
	Валута
	Лева

	Овърдрафт
	ОББ
	04.11.2020
	Евро
	600 000.00
	                             78 051.19            
	152 654.85

	Овърдрафт
	СИТИ БАНК
	30.12.2020
	Евро
	3 800 000.00
	                          2 005 778.31
	3 922 961.39

	Всичко 
	
	 
	Евро
	    4 400 000.00
	2 083 829.50
	4 075 616.24


Всички задължения се обслужват коректно в договорените или нормативно-определените срокове.
Резултати от дейността
   Данни за основните тенденции в продажбите и  разходите за последната финансова година:
	 

ПРИХОДИ
	Годината приключваща на 31.12.2019
	Годината приключваща на 31.12.2018

	 
	хил.лв.
	хил.лв.

	Приходи от готова продукция
	95204
	103716

	Приходи от продажба на стоки
	86
	99

	Приходи от продажба на услуги
	53
	51

	Приходи от продажба на материали и отпадъци
	1989
	2300

	В т. ч.:
- от отпадъци
	1594
	1560

	-продажба на ДМА
	126
	10

	-приходи от финансирания
	0
	0

	Други приходи
	269
	730

	Общо:
	97332
	106166

	
	
	

	Приходи по географски регион
	2019г
	2018г

	Приходи от износ
	62810
	67757

	Приходи от вътрешен пазар
	32394
	35959

	Общо
	95204
	103716


	     РАЗХОДИ    
	2019г
	2018г

	 
	 хил.лв.
	хил.лв.

	Всичко разходи за дейността
	93371
	102285

	
	
	


	Нетни финансови  приходи /разходи  
	109
	54


Тенденцията при определянето на продажните цени е да се актуализират, без да се влошават постигнатите позиции.

Стремежът е към поддържане на запаси от суровини и материали, определящи се от средния обем и структура на поръчките и срока за изпълнение на доставките.

Приета е дългосрочна програма за обновяване на производствената база с цел понижаване на себестойността и повишаване на качеството.

4. Рискови фактори за дейността
Рискът изразява неопределеността /несигурността/ на дадено събитие. Понятието "риск" се свързва с възвращаемостта на капитала. Отклоненията на действително постигнатите резултати в сравнение с планираните и базисни резултати могат да се пресметнат и чрез тях да се измери риска. Рискът свързан с дейността на даден икономически субект е резултат от наслагването на два отделни типа рискове. Първият е систематичният риск и е свързан с риска, генериран от икономиката като цяло в резултат от колебанията на основните макроикономически показатели, а вторият тип - несистематичния риск, е свързан с естеството на дейност на фирмата. 

 4.1.Систематичният риск включва: политически риск; риск от изменение на валутния курс; риск от изменение на лихвените равнища; инфлационен риск и данъчен риск.

 Политически риск - Този тип риск е свързан с нарастване на политическото напрежение и възможността за възникване на сериозни вътрешнополитически промени, които да доведат до изменение на приоритетите за развитие, а оттам и на принципите, на които се основава стопанската дейност в страната.

 Риск от промяна на валутния курс -Дейността на “ЕМКА” АД Севлиево е изложена на този тип риск, след като основна част от продукцията й се изнася зад граница. Колебанията във валутния курс се отразяват, макар и слабо върху левовата равностойност на приходите от продажби на дружеството в чужбина.

Риск от промяна на лихвените равнища - Този риск влияе върху дейността на ЕМКА АД, тъй като дружеството има  задължения, основно банкови заеми и промяната в лихвените равнища влияе върху размера на погасителните вноски по тези задължения. 

Инфлационен риск - Инфлацията може пряко да повлияе върху реалната възвращаемост от дадена инвестиция, тъй като при висока инфлация, дори и високи номинални доходи могат да се окажат с отрицателна реална възвръщаемост. Системата на валутния борд на този етап свежда до минимум опасността от висока инфлация. При тези обстоятелства влиянието на този фактор върху дружеството е минимизирано. 

Данъчен риск - Промените във фискалната политика оказват влияние върху стойността на активите на емитента, върху размера на финансовия резултат и в крайна сметка върху избора на стратегия за развитие на дружеството. Може да се приеме, че не се очакват съществени промени в данъчната политика на държавата спрямо бизнеса.

4.2. Несистематичният риск е свързан с риска, който се поражда от конкретния характер на дейността на дружеството и специфичната среда на отрасъла, към който емитентът принадлежи. Той включва: секторен /отраслов/ риск и фирмен риск.

Секторният риск за “ЕМКА” АД Севлиево, е свързан с развитието на отрасъл “Електротехническа промишленост” и факторите, влияещи върху състоянието на отрасъла и равнището на конкуренция между предприятията в него.

Отрасъл “Електротехническа промишленост” се характеризира със сложност на производствените технологии и висок темп на технологични промени. В същото това време преструктурирането на българската икономика доведе до забавяне на разходите за технологично обновление. В тази ситуация съществува риск от технологично изоставане на предприятията от отрасъла, в това число и на “ЕМКА” АД Севлиево, спрямо международната конкуренция. Дружеството е повлияно от общото състояние на отрасъла, но следва от години своята инвестиционна програма.  
Рисковете пред които са изправени в началото на настоящата година световните пазари и в часност европейските обаче нарастват. Затова и по-негативен сценарий за развитие на българската икономика е по-вероятен. Кризисен сценарий също е възможен при по-сериозен шок във вътрешна или външна среда, но той е трудно прогнозируем.
Фирмен риск - Оценката на този риск е свързана с естеството на дейност на “ЕМКА” АД Севлиево. Този риск включва общ бизнес риск и финансов риск. 

Общ бизнес риск - Бизнес рискът е резултат от възможните изменения на търсенето на продукцията на фирмата в резултат на промени на предпочитанията на потребителите на този тип продукция или в резултат на конкуренцията на фирмите в отрасъла. Обемът на продажбите и разходите зависят от цената на основните материали – мед и ПВЦ, които са борсови стоки. 
Дейността на “ЕМКА” АД Севлиево е изложена на конкуренция на фирми с подобно производство най-вече в чужбина, което повишава риска за ефективността на предприятието. През последните години, дружеството успява да запази позицията си на водещ производител на кабели и проводници. Дружеството се стреми  и към по-нататъшно разширяване на своя пазарен дял, създаване на нови и с по-добри технически показатели продукти и съвременно технологично осигуряване на производството. В този смисъл политиката на ръководството на “ЕМКА” АД Севлиево е насочена към увеличаване на ефективността на предприятието и намаляване на бизнес риска от дейността му.

Възможността за промени в цените на изделията на дружеството в резултат на промени в цените на материалите, както и в резултат на други ценообразуващи елементи, поражда така наречения търговски риск за дейността на “ЕМКА” АД Севлиево.

Възможни изменения в качеството и надеждността на продукцията на “ЕМКА” АД Севлиево, технологията и организацията на производство пораждат т.нар. производствен риск.

Финансов риск

“ЕМКА” АД Севлиево към 31.12.2019 година няма дългосрочни задължения.  Краткосрочните задължения на дружеството са задължения по обслужване на овърдрафт в банки,  задължения към доставчици и по предоставени аванси, а краткосрочните вземания са вземания по продажби. Показателите за вземанията и погасяване на задълженията показват добри възможности на дружеството за събиране на вземанията и за посрещане на регулярните текущи задължения.

ІІ. Анализ на финансови и нефинансови показатели показатели
1. Нефинансова декларация

Съгласно чл.41 от Закона за счетоводството дружеството няма ангажимент да публикува нефинансова декларация. Същевременно ЕМКА АД е асоциирано предприятие и на основание чл. 50 от Закона  за счетоводството данните за дружеството ще бъдат включени в годишния консолидиран отчет на Индустриален капитал холдинг АД
2. Защита на околната среда.

ЕМКА АД продължи да изпълнява редица дейности през 2019 год, с които потвърди, че провежда отговорна политика по опазване на Околната среда и намаляване на вредното въздействие от дейността на Дружеството върху нея като неразделна част от стратегията за развитието си.

През 2019г. действащата във фирмата Системата за управление на околна среда /СУОС/, изградена според изискванията на международния стандарт ISO 14001:2004 стана част от внедрената  нова  Интегрирана система за управление на качеството, околната среда и здравето и безопасността при работа (ИСУ), изпълняваща изискванията на международните стандарти ISO 9001:2015, ISO 14001:2015 и стандарта BS OHSAS 18001:2007. 
Потвърдено бе от сертифициращата организация, че ИСУ е изградена в съответствие с изискванията на стандартите и на приложимите към дейността на Дружеството нормативни актове и функционира ефективно. 
Дружеството е определило длъжностно лице, което да следи за изпьлнението на дейностите по управление на определените значими аспекти от дейността на Дружеството върху околната среда.
В изпълнение на изискванията, произтичащи от Наредбата за опаковки и отпадъците от опаковки е сключен  договор с Екобулпак АД  за оползотворяването им.

Управлението на опасните отпадъци: отпадъчни бои и лакове, утайки съдържащи метали, емулсии  и други разтвори несъдържащи халогенни елементи, масла и др. е на необходимото ниво: изградените площадки за временно съхранение на опасни отпадъци се поддържат в добро състояние, сключените договори с фирми, които имат разрешения от МОСВ за дейности с тези отпадъци са преподписани, сключени са нови договори с фирми за предаване на опасните отпадъци и постоянно се търсят и други такива с цел разширяване на обхвата на предаваните отпадъци и постигане на изгодни за Дружеството цени.

Следи се изпускането на емисии във въздуха, с цел спазване на действащата нормативна уредба. 
Продължава политиката на Ръководството на Дружеството за намаляване на разходите на природни ресурси  свързани с намаляване замърсяването на околната среда.
3. Корпоративна социална отговорност

Дружеството следва своята утвърдена политика по управление на човешките ресурси, която е насочена основно към подобряване условията на труд, повишаване на квалификацията на персонала, повишаване на доходите, социална подкрепа и осигуряване на основните човешки права на работещите и други дейности, които способстват за поддържане здравето и работоспособността на персонала.
Ефективният социален диалог на ръководството със синдикалните организации на КНСБ и КТ „Подкрепа” и действащият колективен трудов договор ( КТД) подпомагат прилагането и усъвършенстването на добрите практики за добра корпоративна отговорност. 
Договорени са стимули и придобивки като: бонуси в заплащането по предварнтелно договорени в КТД правила, ваучери за храна, карти за транспорт, подпомагане на лечението на наши служители, подпомагане при радостни и тъжни поводи, участие в организирани спортни състезания в града, награди за персонала работил във фирмата 5, 10, 15, 20, 25, 30, 35 и 40 години. Разходите за социални дейности през 2019 са на стойност  405х.лв. 
Ежегодно се изпълнява програма за обучения и повишаване на квалификацията на персонала.

През 2019 година списъчния състав на дружеството намаля по естествен път, Въведените в експлоатация нови машини допринесоха производствената програма да се изпълнява с малка промяна в броя на заетите лица. Очакванията ни за 2020 година са да няма съществени изменения в броя им.

Основните процеси в областта на управление на човешките ресурси през 2019 година бяха насочени към повишаване на качеството на кадровия потенциал на предприятието, като основен ресурс за постигане на поставените цели и повишаване на ефективността. Въведеното в експлоатация ново оборудване наложи по-високи изисквания към операторите на машини.  За достигане на високо ниво на развитие на професионалните умения и квалификация на работниците и служителите, през 2019 година бяха организирани: професионални обучения, участия в професионални курсове и семинари на различна тематика. 
За подобряване условията на труд във фирмата през 2019 година ЕМКА кандидатства с проект по Фонд условия на труд. Проектът беше одобрен и се подписа договор, в който са заложени следните дейности за подобряване  санитарно-битовите условия на работещите чрез  обособяването на нови санитарно-битови кътове, ремонт на ремонт на съблекални, полагане на подова устойчива гладка настилка  в  някои производствени помещения, изграждане на аспирации, доставка и монтаж на камина за работа с химикали; подобряване на шумоизолирането на командната зала на ИГ, ремонт на фасади и  покриви.

Част от дейностите са приключени през 2019г.  Крайният срок за реализиране на проекта е юни 2020г.
ІІІ. Важни събития настъпили от началото на  2020 г до съставянето на годишния  финансов отчет
В началото на 2020год. бе доставен, монтиран  и пуснат в действие екструдер. 
ІV.  Вероятно бъдещо развитие на дружеството
През 2019 година  продължи  процеса на инвестиране в нови машини и съоръжения с цел подмяна на стари такива и модернизацията на производството. Размерът на вложените средства в нови машини е 1553 х.лв.   Инвестициите са изплатени със собствени средства и банков кредит / овърдрафт/.  Процеса на инвестиране ще продължи и през 2020 година с  реализация  на заложените в  Бизнес план 2020 година мероприятия за модернизиране на машинния парк и сградния фонд.
V.  Научноизследователска и развойна дейност

През 2019год се създадоха  по-добри условия за усукване на изолирани проводници до 7 бр. жила в диапазона от 0,14 до 1,50 мм2 чрез пускане в експлоатация  на нова усукваща машина, която замени три типа стари машини.  

Пусната е в експлоатация и нова 16-ходова изтеглачна машна, която замени морално остаряла налична 8-ходова изтеглачна машина. Това ще доведе до увеличаване на производителността  и намаляване не разхода на ел.енергия, както и отпадане на непривлекателния режим на работа „непрекъсваем график”.  Въвеждането в експлоатация  на многоходовата изтеглачна машина е обвързана и с доставка на 1 брой нова двойностъпкова усукваща машина за неизолирани проводници в диапазона  0,50-6,00мм2, с която се подобри качеството на усуканите неизолирани проводници, чрез динамично отдаване на многоходово изтеглени проводници. Това ще позволи  ЕМКА да преработва цялото количество  неизолирани полуфабрикати, необходими за производството на  кабели.

През 2019г бе разработен батериен проводник със сечения  10,16,25,35 мм2,съгласно станадарт ISO 6722-1

През 2020 година  се предвижда да се извършат разработки на кабели със специални материали за изолация и шланг :  

· ТРЕ за изолация и негорим TPU за шланг.

· XLPE за изолация и негоримо PVC за шланг.
VІ. Информация за акциите на дружеството
1. Собствени акции 

 Няма придобиване или прехвърляне на собствени акции през годината. 
 Дружеството не притежава собствени акции.
2.Промени в цената на акциите на дружеството
Всички акции на емитента са регистрирани и се търгуват на “БЪЛГАРСКА ФОНДОВА БОРСА – СОФИЯ” АД,  пазар Основен -  сегмент ”Стандарт”.


Капитала на дружеството е  21 699 726 лв.
Брой акции в обръщение  към 31.12.2019год. са  21 699 726 бр.


За периода 01.01.2019 г. – 31.12.2019 г.  емисията акции е била търгувана, както следва:


Емитент: “ЕМКА” АД,  Борсов код:  57E,  ISIN код: BG11EMSEAT19
Осъществен е  оборот от 376 397лв;

Изменение на цената на една акция през 2019 година: 
· минимална  2,18 лв;

· средна 2,54 лв;

· максимална 2,82 лв.
VІІ. Наличие на клонове на дружеството
Дружеството няма клонове.

VІІІ.  Финансови инструменти, използвани от Дружеството
Използваните от предприятието финансови инструменти, когато е съществено за оценяване на активите, пасивите, финансовото състояние и финансовия резултат се оповестяват.

   Информацията относно експозицията на предприятието по отношение на ценовия, кредитния и ликвидния риск и риска на паричния поток е налична в оповестяването към Годишния финансов отчет на Дружеството за 2019 г. (т. 2 от раздел „Други оповестявания" - Финансови рискове).

Цели и политика по управление на финансовия риск

Основни показатели на финансово счетоводен анализ

	
	Показатели
	2019
	2018

	1
	 Материални запаси
	6179
	6074

	2
	 Краткосрочни вземания
	11094
	11580

	3
	 Парични средства
	12558
	9599

	4
	 Налични краткотрайни активи( 1+2+3)
	29831
	27253

	5
	 Краткосрочни задължения
	3397
	2683

	6
	 Общ размер на активите (капитал вс.)
	45838
	43250

	7
	 Парични средства в %      (3/4)
	42.10%
	35.22%

	8
	 Парични средства в % (3/6)
	27.40%
	22.19%

	9
	 Обща ликвндност 4/5
	7.03
	7.98

	10
	 Абсолютна ликвндност 3/5
	2.96
	2.81


Дейността на дружеството е изложена на сравнително ограничени финансови рискове, от които най-значителни са:

Курсови разлики - произхождащи от получени кредити от нефннансовн организации в щатски долари. През 2019 година няма  продажби в щатски долари.

 Отложени плащания от клиенти: Риск съществува при предоставяне на големи клиенти продукция с отложено плащане до 90 дни. От друга страна също получаваме преференциални такива условия от наши големи доставчици.

Не провеждаме политика на хеджиране, нямаме хеджирани позиции и отчетност.

    Експозиция на предприятието по отношение на ценовия, кредитния и ликвидния риск и риска на паричния поток

   Ръководството поддържа налични парични средства в лева и валута в достатъчен размер за посрещане на задълженията си.
ІХ.  Декларация за корпоративно управление
  1. Кодекс за корпоративно управление
   Дружеството спазва по целесъобразност кодекса за корпоративно управление, одобрен от заместник-председателя на КФН. Дейността се осъществява при спазване основните принципи и приоритети за защита правата на акционерите; обезпечаване на равнопоставено отношение към всеки акционер; съобразяване с лицата, заинтересовани от управлението и устойчивото развитие на дружеството; осигуряване на своевременно и точно разкриване на изискуемата по закон информация, относно важни аспекти на финансовото състояние, резултатите от дейността, собствеността и управлението на дружеството; контрол и отчетност относно дейността на съвета на директорите.

2. Приложение на кодекса

         Основна насока при прилагането на кодекса е повишаване на доверието на акционерите, инвеститорите и заинтересованите от управлението и дейността на дружеството лица. И през 2019 година продължи разкриването на текуща информация относно финансовото и икономическото състояние на компанията и важни корпоративни събития, както и тяхното популяризиране.

Всички финансови отчети на предприятието се изготвят съгласно МСС, а годишният одит се извършва от независим одитор с оглед осигуряване на безпристрастна и обективна преценка за начина, по който са изготвени и представени тези отчети. Прилага се ротационен принцип при избора на външен одитор. Отчетите се придружават от подробни доклади за дейността. От 2009 година функционира одитен комитет, избиран от акционерите.  От Общото събрание на акционерите е приета и Политика за възнагражденията на членовете на СД, която има за цел да подкрепи дългосрочните бизнес цели на компанията и да насърчава поведение, което подкрепя създаването на стойност за акционерите, като в същото време осигурява конкурентно възнаграждение, което е достатъчно да привлече и задържи директори с качества, необходими за успешно управление и развитие на дружеството.

За повишаване нивото на информираност на акционерите и насърчаване на активността и участието им в управлението и през 2019 година продължи поддържането на специален раздел на интернет страницата на дружеството, в който се отразява текуща информация относно дейността на дружеството и важни корпоративни събития. На електронната страница www.emka-bg.com са публикувани координатите на дружеството, както и тези на директора за връзка с инвеститорите, чрез което акционери и заинтересовани лица се насърчават да търсят необходимата им информация.

Не са констатирани нарушения на разпоредбите и сроковете за оповестяване. Отчетите се публикуват на електронната страница на дружеството непосредствено след изпращането им на КФН, БФБ и на обществеността, което дава възможност за контрол от акционерите, инвеститорите и всички заинтересовани лица. Друга форма на контрол относно процеса на разкриване на информация се осъществява от членовете на Съвета на директорите спрямо директора за връзки с инвеститорите.

Своевременно се представяха отчети и текуща информация до Комисията за финансов надзор и обществеността. За осигуряване достигането на оповестяваната информация до възможно най-широк кръг лица едновременно и по начин, който да не ги дискриминира, имаме договор за информационни услуги с интернет медията x3news.bg.

През 2019 година се проведе едно събрание на акционерите. Неговото свикване се извършви в съответствие и с установените правила за даване на публичност на поканата, дневния ред и конкретните предложения за решения. Всички писмени материали по точките от дневния ред се предоставят на разположение на акционерите в определени часове на адреса на управление и на интернет страницата. На интернет страницата се публикува образец на пълномощно за участие в общото събрание на акционерите.

Участваме в различни форми на взаимно сътрудничество с държавни институции и неправителствени организации, имащи отношение към корпоративното управление в страната. През отчетната година за пореден път отчитаме полза от сътрудничеството и членството си в Асоциацията на индустриалния капитал в България. Участвахме в семинари, организирани от Асоциацията на индустриалния капитал в България и Асоциацията на директорите за връзки с инвеститорите в България.

3. Оценка на прилагането на кодекса
Ръководството на дружеството е приело и прилага собствена Програма за прилагане на международно признатите стандарти за добро корпоративно управление.

Дружеството разкрива информация относно текущото финансово и икономическо състояние на предприятието, както и относно цялостната му дейност, включително работата на Съвета на директорите, което е обективна предпоставка за повишаване доверието на акционерите и заинтересованите лица в управлението на дружеството.

През 2019 година се спазваше кодекса за корпоративно управление, одобрен от заместник-председателя на КФН.  И през 2020 година дружеството ще продължи да го прилага. 

Утвърдена е практика на актуализиране на вътрешните актове на дружеството в съответствие с промените в нормативната уредба. 

Прегледът на кодекса за корпоративно управление относно прилагането на заложения в него принцип „спазван или обяснявай" води до заключението, че дружеството спазва кодекса като цяло. Някои текстове са неприложими за дружеството.

Прилагането на кодекса е отговорност на корпоративното ръководство. В този смисъл определени текстове в кодекса, като брой дружества, в които членовете на Съвета на директорите могат да заемат ръководни позиции или ограничаване броя на последователните мандати на независимите директори са неприложими, доколкото изборът на членовете на съвета на директорите е право и прерогатив на акционерите.

Дружеството поддържа и англоезична версия на корпоративната интернет страница, но на този етап обявената регулирана информация е само на български език.

Ръководството на дружеството предприема действия за насърчаване участието на акционери в общото събрание.

Може да се обобщи, че дейността на Съвета на директорите през 2019 година е била в съответствие с утвърдената програма и кодекса.

4. Система на вътрешен контрол и управление на риска

Основна насока при изпълнение на Програмата бе постигане на целите, чрез: поддържане на Интегрирана система за управление на качеството, околната среда, здравето и безопасността при работа и останалите вътрешни актове на дружеството в съответствие с действаща нормативна уредба. Финансовите отчети на Дружеството се изготвят съгласно МСС, а годишният финансов отчет се одитира от независим одитор с оглед осигуряване на безпристрастна и обективна преценка за начина, по който е изготвен и представен. Избраният през 2018г одитен комитет е с мандат  от 3 години и е в състав: Данко Димов Костов, Николай Георгиев Николов и Димитър Цанев Анев.
5. Информация по чл. 10 от Директива 2004/25/ЕО
Дружеството няма значими преки или косвени акционерни участия (включително косвени акционерни участия чрез пирамидални структури и кръстосани акционерни участия) по смисъла на член 85 от Директива 2001/34/ЕО. Няма притежатели на ценни книжа със специални права на контрол. Не съществуват ограничения върху правата на глас. Правилата, с които се регулира назначаването или смяната на членове на съвета и внасянето на изменения в учредителния договор са посочени в публикувания устав на дружеството и не се регулират от корпоративното ръководство. Четирима от членовете на СД са независими членове. Решение за обратно изкупуване и емитиране на акции се взема от акционерите по реда на закона. Уставът е предвидил и правомощия на Съвета на директорите за емитиране на акции.

6. Информация за членовете на Съвета на директорите
Управителен орган на емитента е неговият съвет на директорите. Съставът му включва 4 члена - юридическите лица   “МАНГ” ООД , “ДЕНИДЕ” ООД,   “ПРОФИ Т” ООД  и „ЛТС КОНСУЛТ 2011” ООД.   
“ДЕНИДЕ” ООД  участва в управителните органи на следните дружества:  “Силома” АД, “ЗАИ” АД,  “АБРАЗИВ КОМЕРС” АД  и “ЕМКА” АД.
 
“ПРОФИ Т” ООД участва в управителните органи на следните дружества: “ЗАИ” АД,  “Силома” АД  ,  “АБРАЗИВ КОМЕРС” АД  и  “ЕМКА” АД.

 “МАНГ” ООД   участва в управителните органи на следните дружества: “Силома” АД, “М+С Хидравлик” АД, “ЗАИ” АД, „АБРАЗИВ КОМЕРС” АД  и “ЕМКА” АД, 
„ЛТС КОНСУЛТ 2011” ООД   участва в управителните органи на  “ЕМКА” АД, гр. Севлиево.
Дружеството има прокурист Теодор Недев Татев.

7. Политика по многообразие
Дружеството не прилага политика по многообразие по отношение на управителния орган във връзка с аспекти като възраст, пол или образование и професионален опит. Структурата на управление е определена в устава на дружеството. Съветът на директорите се състои от 4 юридически лица.  Изборът на  членовете на съвета на директорите е право на акционерите.

  Х.  Допълнителна информация по приложение №10 на НАРЕДБА №2 на КФН

1. Информация, дадена в стойностно и количествено изражение относно основните категории стоки, продукти и/или предоставени услуги, с посочване на техния дял в приходите от продажби на емитента като цяло и промените, настъпили през отчетната финансова година. Информацията е посочена в раздел І  по-горе.
2. Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с емитента. Данните са посочени в раздел І.
3. Информация за сключени съществени сделки. 

        По-големи клиенти,  с които са сключени договори за производство и продажба на изделия от номенклатурата на “ЕМКА” АД: ЛАПП КАБЕЛ, ТКД,”Доландия”, „Електростарт”  АД, Леми Трафо ЕАД,  „Динамо” Сливен, „Елпром Трафо СН” АД, КЕМП, „Хюндай Хеви Индъстрис България” АД   и др.  

4. Информация относно сделките, сключени между емитента и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които емитентът или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на емитента. 
Дружеството е реализирало сделки със свързани лица както следва: 

- счетоводни приходи от взаимоотношения с КЕМП АД   -10533 х. лв

- счетоводни разходи от взаимоотношения с КЕМП АД -  919 хил.лв.

По извършените през годината сделки със свързани лица няма необичайни условия и отклонения от пазарните цени.

5. Информация за събития и показатели с необичаен за емитента характер, имащи съществено влияние върху дейността му, и реализираните от него приходи и извършени разходи; оценка на влиянието им върху резултатите през текущата година. 
Няма такива събития.
6.Информация за сделки, водени извънбалансово - характер и бизнес цел, посочване финансовото въздействие на сделките върху дейността, ако рискът и ползите от тези сделки са съществени за емитента и ако разкриването на тази информация е съществено за оценката на финансовото състояние на емитента. 

Няма  сделки, водени извънбалансово.

7. Информация за дялови участия на емитента, за основните му инвестиции в страната и в чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата икономическа група и източниците/начините на финансиране. 
	
	
	
	


	година
	Дружество
	Закупени брой акции
	Придобито дялово участие /общо/, %

	2019
	“Индустриален капитал холдинг” АД
	1588600
	10,21%


8. Информация относно сключените от емитента, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения. 
Справка за сключени договори за кредити към 31.12.2019 г.:

	Банка
	Дог.дата
	Краен срок на погасяване
	Обезпечение

	ОББ             овърдрафт
	04.11.2019 г.
	05.11.2020 г.
	Ипотека на недвижим имот

	СИТИБАНК  овърдрафт
	11.12.2019 г.
	30.12.2020 г.
	Залог на вземания и материални запаси


9. Информация относно сключените от емитента, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в т.ч. на свързани лица, с посочване на конкретните условия по тях, включително на крайните срокове за плащане, както и целта за която са били отпуснати.
Няма сключени от дружеството договори за заем, в качеството му на заемодател.

10. Информация за използването на средствата от извършена нова емисия ценни книжа през отчетния период. 
Няма издадена нова емисия ценни книжа през 2019година.

11. Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати.

Няма публикувана такава информация.

12. Анализ и оценка на политиката относно управлението на финансовите ресурси с посочване на възможностите за обслужване на задълженията, евентуалните заплахи и мерки, които емитентът е предприел или предстои да предприеме с оглед отстраняването им. -  Няма такива обстоятелства.

13. Оценка на възможностите за реализация на инвестиционните намерения с посочване на размера на разполагаемите средства и отразяване на възможните промени в структурата на финансиране на тази дейност.  - Дейността на “ЕМКА” АД Севлиево е насочена основно към управление на сегашните инвестиции.

14. Информация за настъпили промени през отчетния период в основните принципи за управление на емитента и на неговата икономическа група. Не е настъпила промяна в основните принципи на управление на дружеството.

15. Информация за основните характеристики на прилаганите от емитента в процеса на изготвяне на финансовите отчети система за вътрешен контрол и система за управление на рискове.

В процеса на изготвяне на финансовите отчети за 2019 г. вътрешния контрол се изразява в инвентаризация на материали и готова продукция по складове, проведена месец декември 2019 година и на  незавършеното производство по цехове, провеждани ежемесечно, с произтичащите счетоводни корекции съгласно остойностените инвентаризационни описи. Контрола по отношение на установения брак на материални запаси се извършва за всеки текущ месечен период. Финансовия контрол се осъществява текущо от страна на ръководството и ФСО по отношение ценовите договорености с доставчици и клиенти.

16. Информация за промените в управителните и надзорните органи през отчетната финансова година. 
През отчетната  година няма промяна в управителните органи на дружеството. 
Дружеството има избран одитен комитет в състав: Данко Димов Костов, Николай Георгиев Николов и Димитър Цанев Анев.

17. Информация за размера на възнагражденията, наградите и/или ползите на всеки от членовете на управителните и на контролните органи за отчетната финансова година, изплатени от емитента и негови дъщерни дружества, независимо от това, дали са били включени в разходите на емитента или произтичат от разпределение на печалбата, включително: 
Пълният размер на възнагражденията на членовете на Съвета на директорите за финансовата 2019 година: „ПРОФИ Т” ООД – 194095 лв, „МАНГ” ООД – 194095 лв, „ДЕНИДЕ” ООД  – 194095 лв, „ЛТС КОНСУЛТ 2011” ООД – 194095 лв, Иван Делчев Делчев представляващ ДЕНИДЕ като изп. директор  -  194095лв. 
Няма разсрочени възнаграждения, възникнали през годината.
През 2019 год. няма изплатени обезщетения при пенсиониране или други обезщетения на членове на СД. 
18. За публичните дружества - информация за притежавани от членовете на управителните и на контролните органи, прокуристите и висшия ръководен състав акции на емитента, включително акциите, притежавани от всеки от тях поотделно и като процент от акциите от всеки клас, както и предоставени им от емитента опции върху негови ценни книжа - вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите. 
Към 31.12.2019  притежаваните акции от капитала на “ЕМКА” АД от членове на СД са:

“МАНГ” ООД  - притежава 6 800бр. акции представляващи 0,03% от капитала. Представляващият “МАНГ” ООД  Милко Ангелов Ангелов като физическо лице притежава 57676 акции представляващи 0,27% от капитала на дружеството.

“ПРОФИ-Т” ООД- притежава 12440бр. акции представляващи 0,06% от капитала. Представляващият “ПРОФИ-Т” ООД Димитър Богомилов Тановски като физическо лице притежава 68532 акции представляващи 0,32% от капитала на дружеството.

“ДЕНИДЕ” ООД - не притежава акции от капитала на дружеството. Представляващият “ДЕНИДЕ” ООД  Иван Делчев Делчев като физическо лице притежава 117848акции представляващи 0,54% от капитала на дружеството.

„ЛТС КОНСУЛТ 2011” ООД -  притежава 1500 акции от капитала на дружеството представляващи 0,01%.

Представляващият „ЛТС КОНСУЛТ 2011” ООД  Янко Георгиев Янков като физическо лице притежава 75026 акции представляващи 0,35% от капитала на дружеството.

 Прокуристът на дружеството Теодор Недев Татев  притежава 14400 акции, представляващи 0,07%  от акциите на дружеството.

19. Информация за известните на дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери. Не са известни такива договорености.

20. Информация за висящи съдебни, административни или арбитражни производства, касаещи задължения или вземания на емитента в размер най-малко 10 на сто от собствения му капитал; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно. Към 31.12.2019 г. дружеството няма висящи съдебни, административни или арбитражни производства, касаещи задължения в размер най-малко 10 % от собствения капитал.

21. Данни за директора за връзки с инвеститорите, включително телефон и адрес за кореспонденция.

Директор за връзки с инвеститорите е Снежана Василева Стоянова,

адрес за кореспонденция: гр. Севлиево, ул.”Н. Петков”№ 30

е-mail: emka.up@nat.bg ,   тел. 0675/31330
ХІ. Анализ и разяснение на информацията по приложение №11 на Наредба №2 на КФН
Към 31.12.2019 г. целият капитал на дружеството е регистриран за търговия на Основен пазар, сегмент Стандарт  на „БФБ - София” АД.  „ЕМКА” АД не е издавало други ценни книжа, които не са допуснати за търговия на регулиран пазар в Република България или друга държава членка.

Всички акции на дружеството се прехвърлят свободно, без ограничения, при спазване на разпоредбите на действащото българско законодателство. За придобиване и притежаване на акции от капитала на „ЕМКА” АД не е необходимо получаване на одобрение от дружеството или друг акционер.
Акционери на “ЕМКА” АД, притежаващи най-малко 5% от гласовете в общото събрание към 31.12.2019 година са: „Индустриален капитал холдинг” притежаващ 7 186 656 представляващи 33,12% от капитала, „КЕМП” АД притежаващ 8 110 112 бр. акции представляващи 37,37% и ЗУПФ Алианц България притежаващ 1 504 089бр. акции представляващи 6,93% от капитала. 

„ЕМКА” АД няма акционери със специални контролни права.

   Дружеството няма система за контрол при упражняване на правото на глас в случаите, когато служители на дружеството са и негови акционери и когато контролът не се упражнява непосредствено от тях. Всеки служител, който е акционер гласува по свое усмотрение.

Не съществуват ограничения в правата на глас на акционерите на „ЕМКА” АД.

              Правото на глас в Общото събрание на акционерите може да се упражнява лично или чрез представител от лицата,  придобили своите акции и вписани в книгата на акционерите, най-късно 14 дни преди датата на събранието. Представителят трябва да разполага с изрично, нотариално заверено пълномощно, отговарящо на изискванията на ЗППЦК.

Не са известни споразумения между акционерите, които могат да доведат до ограничения в прехвърлянето на акции или правото на глас.

Изменения и допълнение в Устава на дружеството се  приемат само на общото събрание на акционерите.

Основните правомощия на Съвета на директорите на „ЕМКА” АД са:
- всички въпроси, които не са от изключителна компетентност на общото събрание при спазване на устава, решенията на общото събрание и действащото законодателство.

- приема правила за работата си;

- определя структурата и щата на дружеството;

- взема решения за съществени организационни промени;

- взема решения за дългосрочно сътрудничество /над три години/ от съществено значение  за дружеството и за прекратяване на такова сътрудничество;

- взема решения за създаване и закриване на клонове;

- взема решения за участие на дружеството в капитала на новоучредяващи се дружества и за придобиване на дялови и акционерни участия в съществуващи дружества;

- взема решения по управлението на акционерното и дялово участие на дружеството в капитала на други дружества;  

- взема решения по всички основни за дружеството търговски и финансови въпроси, извън тези, които са от компетентността на Общото събрание;

- съставя годишния счетоводен отчет и доклад за дейността на дружеството и ги представя  на Общото събрание за приемане след проверка от избраните регистрирани одитори;

- взема решение за увеличаване на капитала на дружеството в продължение на пет години от вписване на настоящия устав; 

- взема решения за предварително одобряване на сделки на дружеството с участие на заинтересовани лица, извън тези за които действащото законодателство предвижда решение на общото събрание;  

- решава всички други въпроси, които не са от изключителната компетентност на общото събрание по силата на устава или закон.

Съветът на директорите се отчита за дейността си пред общото събрание.

     Не съществуват  споразумения между дружеството и управителните му органи или служители за изплащане на обезщетение при напускане или уволнение без правно основание или при прекратяване на трудовите правоотношения по причини, свързани с търгово предлагане.

    ХІІ. Друга информация по преценка на дружеството
Важни събития настъпили след датата на съставяне на годишния финасов отчет са проявленията на бързо разпространяващият се корона вирус COVID – 19 в България, в Европа и в целия свят, което към настоящия момент може да се определи като основен риск за българската и световната икономика в глобален мащаб. Тъй като ситуацията и предприетите мерки от държавните власти са изключително динамични, ръководството на Дружеството не е в състояние да оцени влиянието на коронавирус пандемията върху резултатите от дейността и бъдещото финансово състояние на фирмата.  
 Прокурист:    Т. Татев 

